24.		Návrh na vklad vlastníckeho práva a vecného bremena
			do katastra nehnuteľností (§ 628 – 630 a § 151n ObZ)
Správa katastra 
Ul. A. Sládkoviča č. 56, 960 01 Zvolen
Zvolen dňa 25. 8. 2023
Navrhovatelia:
1.	Emília Horná, rod. Brezovská, nar. ....................., r. č. ....................., bytom Gaštanová ul. č. 10, Zvolen
(ďalej len „navrhovateľka v rade 1“)
a
2.	Daniela Hlavatá, rod. Hlavatá, nar. ........................., r. č. ..................., bytom Jaseňová ul. č. 30, Zvolen
(ďalej len „navrhovateľka v rade 2“)
Darovacou zmluvou zo dňa 25. 8. 2023 daroval navrhovateľ podľa bodu 1 byt č. 11 na V. posch. (6. podlažie) vo vchode č. 1 v obytnom dome č. s. 2170 na Gaštanovej ul. vo Zvolene postavenom na pozemku KN parc. č. 6616 v obci a k. ú. Zvolen a spoluvlastnícky podiel 57/4131 na spol. častiach a zariadeniach domu č. s. 2170 v celosti navrhovateľovi podľa bodu 2 do jeho výlučného vlastníctva.
Vlastníctvo uvedenej nehnuteľnosti je zapísané v prospech darcu vo výpise z katastra nehnuteľností a LV č. 1503 pre obec a k. ú. Zvolen.
Tou istou zmluvou navrhovateľka v rade 2 zriadila bezodplatne v prospech svojej starej matky – navrhovateľky v rade 1 vecné bremeno, ktorému zodpovedá jej právo doživotného bývania v byte č. 11 na V. poschodí v obytnom dome č. s. 2170 na Gaštanovej ul. vo Zvolene.
Vyhlasujeme, že ako účastníci zmluvy sme oprávnení s predmetom zmluvy nakladať, naše zmluvné prejavy sú slobodné a vážne, naša zmluvná voľnosť nie je obmedzená a tento úkon robíme bez nátlaku a tiesne.
Vzhľadom na vyššie uvedené skutočnosti navrhujeme, aby Správa katastra Zvolen vydal rozhodnutie, ktorým sa vklad vlastníckeho práva a vecného bremena povoľuje.
				navrhovateľka v rade 1	navrhovateľka v rade 2
Prílohy:
1.	Darovacia zmluva 2x
2.	Správny poplatok
Poznámka
V tomto prípade ide o kombinovanú zmluvu, a to darovaciu zmluvu a zmluvu o zriadení vecného bremena.
Vecné bremená predstavujú vecno-právne obmedzenia vlastníckeho práva k nehnuteľnosti v prospech niekoho iného tak, že je povinný niečo trpieť, niečoho sa zdržať alebo niečo konať.
Práva zodpovedajúce vecným bremenám sú spojené buď s vlastníctvom určitej nehnuteľnosti, alebo patria určitej osobe.
Uvedený vzor predpokladá prípad, kedy zriadené vecné bremeno patrí určitej osobe.
V prípade, že právo zodpovedajúce vecnému bremenu patrí určitej osobe, môže to byť fyzická aj právnická osoba.
Uvedené právo je časovo obmedzené a zaniká najneskôr smrťou fyzickej osoby alebo zánikom právnickej osoby, a teda neprechádza na jej právneho nástupcu.
Vecné bremeno možno zriadiť buď priamo v zmluve o prevode vlastníctva k nehnuteľnosti, alebo samostatnou zmluvou. Bez ohľadu na túto skutočnosť je potrebné, aby bolo rozlíšené, či ide o vecné bremeno spojené s vlastníctvom určitej nehnuteľnosti, alebo patriace určitej osobe.
Na nadobudnutie práva zodpovedajúceho vecnému bremenu je nevyhnutný vklad do katastra nehnuteľností.